Leerlinge, ouers betoog oor ‘79 kinders in ’n klas’ | Netwerk24
Leerlinge, ouers betoog oor ‘79 kinders in ’n klas’
Deur Tammy Petersen, News24 16 Mei 2019 13:00
Honderde leerlinge van ’n skool in Bloekombos betoog sedert Woensdag weens oorvol klaskamers.
Ouers en leerlinge van die Bloekombos Secondary School in Kraaifontein, Kaapstad, het Woensdag die skool se hekke gesluit.
Ntombi Goniwe, skoolhoof, sê daar is minstens 79 leerlinge in ’n klas en hulle eis dat die Wes-Kaapse Onderwysdepartement (WKOD) ’n nuwe skool bou om die druk te verlig.
“Die leerproses kom in die gedrang as daar soveel kinders in ’n klas is. Die onderwyser kan dit nie alleen behartig nie,” het die hoof volgens News24 gesê.
Goniwe sê dat sy die ouers se frustrasie verstaan omdat die skool gebou is om 1 200 leerlinge te huisves, terwyl daar 2 113 leerlinge by die skool ingeskryf is.
Jessica Shelver, woordvoerder van die WKOD, sê die skool is verlede jaar gewaarsku om nie meer leerlinge te aanvaar nie omdat die skool vol is.
“Die beheerliggaam en die skoolhoof het dié instruksie blatant geïgnoreer en meer kinders by die skool aanvaar. “Hulle dring nou op ’n nuwe skool aan, maar ons is nie in ’n posisie om hulle te help nie.”
#bloekombos students and parents are blocking off Old Paarl Road in Kraaifontein in protest. They say that their children are suffering because the classes are overcrowded. @GroundUp_News pic.twitter.com/wmPICulooJ
— Ashraf Hendricks (@AshrafRSA) May 16, 2019
Learning disrupted at high schools in Wallacedene and Bloekombos in Kraaifontein during a protest against overcrowding #SabcNews pic.twitter.com/c24EcEyxo2
— Chris Mabuya (@ChrisMabuya) May 16, 2019
Meer oor: Bloekombos Secondary School | Wkod | Jessica Shelver | Bloekombos | Onderwy | Betoog | Oorvol Klaskamers
WKOD ‘kry talle klagtes oor lyfstraf’ by seunskool